Timawit, s umata teqqen ɣer taɣect akk d yimi, daɣen tettili d allal s wacu ttembaddalen yemdanen: tiktiwin, ansayenatg, s-yes i d-yettili umsefhem gar yemdanen. Timawit temgarad ɣef tira, acku d tin icudden ɣer wakud-nni i d-tḍeru, daɣen turez ɣer tugnatin n teywalt akk d tid n tmenna (akud, adeg, amsiwel d umseflid). Timawit d kra n yinaw ad d-yini yiwen n umdan i wayeḍ, timawit tettbeddil seg umdan ɣer wayeḍ; gar wamek ad dyeffeɣ yinaw seg yimi n yiwen n umdan yemxallaf ɣef wamek ad t-id-yini wayeḍ ladɣa deg wayen yerzan aseqdec n wawalen d yinumak-nsen. Md: tarrayt amek ara d-yales yiwen tamacahut temgarad ɣef wamek ara tt-id-yales wayeḍ, imi yettili win i as-yettaken rruḥ i tmacahut-nni ama deg wayen yerzan abeddel n ṣṣut deg lawan i tt-id-yettales (ṣṣut arqaqan, azuran, win yessexlaɛenatg) ama d asexdem n yisilaf 1, ma d wayeḍ yettales-itt-id amzun d ameslay i dyettmeslay.